ਵਰਤੋਂ ਮੁੱਲ
ਵਰਤੋਂ ਮੁੱਲ ਜਾਂ ਵਰਤੋਂ ਕਦਰ ਵਸਤੂ ਜਾਂ ਸੇਵਾ ਦੀ ਕਿਸੇ ਖ਼ਾਸ ਲੋੜ ਨੂੰ ਪੂਰਾ ਕਰਨ ਦੀ ਸਿਫ਼ਤ ਹੁੰਦੀ ਹੈ। ਸਿਆਸੀ ਆਰਥਿਕਤਾ ਦੀ ਮਾਰਕਸ ਦੀ ਆਲੋਚਨਾ ਵਿੱਚ, ਕਿਸੇ ਵੀ ਉਤਪਾਦ ਦਾ ਇੱਕ ਕਿਰਤ-ਮੁੱਲ ਅਤੇ ਇੱਕ ਵਰਤੋਂ-ਮੁੱਲ ਹੁੰਦਾ ਹੈ, ਅਤੇ ਜਦੋਂ ਇਸ ਨੂੰ ਬਾਜ਼ਾਰ ਵਿੱਚ ਇੱਕ ਵਸਤੂ ਦੇ ਰੂਪ ਵਿੱਚ ਵੇਚਿਆ ਖਰੀਦਿਆ ਜਾਂਦਾ ਹੈ, ਤਾਂ ਅਕਸਰ ਮੁਦਰਾ-ਕੀਮਤ ਦੇ ਤੌਰ ਤੇ ਪ੍ਰਗਟ ਹੁੰਦਾ ਇੱਕ ਤਬਾਦਲਾ ਮੁੱਲ ਹੁੰਦਾ ਹੈ। ਮਾਰਕਸ ਮੰਨਦਾ ਹੈ ਕਿ ਵਪਾਰ ਦੀਆਂ ਜਿਨਸਾਂ ਦੀ ਇੱਕ ਆਮ ਉਪਯੋਗਿਤਾ ਵੀ ਹੁੰਦੀ ਹੈ, ਜੋ ਕਿ ਇਸ ਤੱਥ ਤੇ ਅਧਾਰਿਤ ਹੈ ਕਿ ਲੋਕਾਂ ਨੂੰ ਉਨ੍ਹਾਂ ਦੀ ਲੋੜ ਹੁੰਦੀ ਹੈ, ਪਰ ਉਸ ਦੀ ਦਲੀਲ ਹੈ ਕਿ ਇਹ ਗੱਲ ਆਪਣੇ ਆਪ ਸਾਨੂੰ ਉਸ ਅਰਥ ਵਿਵਸਥਾ ਦੇ ਖਾਸ ਚਰਿਤਰ ਦੇ ਬਾਰੇ ਕੁਝ ਵੀ ਨਹੀਂ ਦੱਸਦੀ ਜਿਸ ਵਿੱਚ ਉਹ ਪੈਦਾ ਕੀਤੀਆਂ ਅਤੇ ਵੇਚੀਆਂ ਜਾ ਰਹੀਆਂ ਹਨ।